# Επίσημη Εφημερίδα L 103/2010

| | ISSN 1725-2547
  doi:10.3000/17252547.L_2010.103.ell |
| --- | --- |
| Επίσημη Εφημερίδα
  της Ευρωπαϊκής Ένωσης | L 103 |
| | |
| Έκδοση στην ελληνική γλώσσα | Νομοθεσία | 53ό έτος23 Απριλίου 2010 |

ISSN 1725-2547

doi:10.3000/17252547.L_2010.103.ell

Επίσημη Εφημερίδα

της Ευρωπαϊκής Ένωσης

L 103

Έκδοση στην ελληνική γλώσσα

Νομοθεσία

53ό έτος23 Απριλίου 2010

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΕΣΩΤΕΡΙΚΟΙ ΚΑΙ ΔΙΑΔΙΚΑΣΤΙΚΟΙ ΚΑΝΟΝΙΣΜΟΙ |
| | * | Εσωτερικός κανονισμός του Ελεγκτικού Συνεδρίου της Ευρωπαϊκής Ένωσης | 1 |

Περιεχόμενα

II   Μη νομοθετικές πράξεις

Σελίδα

ΕΣΩΤΕΡΙΚΟΙ ΚΑΙ ΔΙΑΔΙΚΑΣΤΙΚΟΙ ΚΑΝΟΝΙΣΜΟΙ

*

Εσωτερικός κανονισμός του Ελεγκτικού Συνεδρίου της Ευρωπαϊκής Ένωσης

1

| EL | Οι πράξεις οι τίτλοι οποίων έχουν τυπωθεί με ημίμαυρα στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις οι τίτλοι οποίων έχουν τυπωθεί με ημίμαυρα στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΕΣΩΤΕΡΙΚΟΙ ΚΑΙ ΔΙΑΔΙΚΑΣΤΙΚΟΙ ΚΑΝΟΝΙΣΜΟΙ

| 23.4.2010 | EL | Επίσημη Εφημερίδα της Ευρωπαϊκής Ένωσης | L 103/1 |
| --- | --- | --- | --- |

23.4.2010

EL

Επίσημη Εφημερίδα της Ευρωπαϊκής Ένωσης

L 103/1

---

ΕΣΩΤΕΡΙΚΌΣ ΚΑΝΟΝΙΣΜΌΣ ΤΟΥ ΕΛΕΓΚΤΙΚΟΫ ΣΥΝΕΔΡΊΟΥ ΤΗΣ ΕΥΡΩΠΑΪΚΉΣ ΈΝΩΣΗΣ

ΠΙΝΑΚΑΣ ΠΕΡΙΕΧΟΜΕΝΩΝ

ΤΙΤΛΟΣ I:   ΟΡΓΑΝΩΣΗ ΤΟΥ ΣΥΝΕΔΡΙΟΥ

| ΚΕΦΑΛΑΙΟ I: | ΣΥΝΕΔΡΙΟ |
| --- | --- |

ΚΕΦΑΛΑΙΟ I:

| Άρθρο 1 | Συλλογικός χαρακτήρας |
| --- | --- |

Άρθρο 1

| ΜΕΡΟΣ 1: | ΜΕΛΗ |
| --- | --- |

ΜΕΡΟΣ 1:

| Άρθρο 2 | Ημερομηνία έναρξης της θητείας |
| --- | --- |

Άρθρο 2

| Άρθρο 3 | Υποχρεώσεις των Μελών και άσκηση των καθηκόντων τους |
| --- | --- |

Άρθρο 3

| Άρθρο 4 | Απαλλαγή από τα καθήκοντα και έκπτωση από το δικαίωμα συνταξιοδότησης ή από άλλα αντ’ αυτού ωφελήματα |
| --- | --- |

Άρθρο 4

| Άρθρο 5 | Προβάδισμα |
| --- | --- |

Άρθρο 5

| Άρθρο 6 | Προσωρινή αναπλήρωση των Μελών |
| --- | --- |

Άρθρο 6

| ΜΕΡΟΣ 2: | ΠΡΟΕΔΡΟΣ |
| --- | --- |

ΜΕΡΟΣ 2:

| Άρθρο 7 | Εκλογή του Προέδρου |
| --- | --- |

Άρθρο 7

| Άρθρο 8 | Προσωρινή αντικατάσταση του Προέδρου |
| --- | --- |

Άρθρο 8

| Άρθρο 9 | Καθήκοντα του Προέδρου |
| --- | --- |

Άρθρο 9

| ΜΕΡΟΣ 3: | ΤΜΗΜΑΤΑ ΚΑΙ ΕΠΙΤΡΟΠΕΣ |
| --- | --- |

ΜΕΡΟΣ 3:

| Άρθρο 10 | Σύσταση Τμημάτων |
| --- | --- |

Άρθρο 10

| Άρθρο 11 | Αρμοδιότητες των Τμημάτων |
| --- | --- |

Άρθρο 11

| Άρθρο 12 | Επιτροπές |
| --- | --- |

Άρθρο 12

| ΜΕΡΟΣ 4: | ΓΕΝΙΚΟΣ ΓΡΑΜΜΑΤΕΑΣ |
| --- | --- |

ΜΕΡΟΣ 4:

| Άρθρο 13 | Γενικός Γραμματέας |
| --- | --- |

Άρθρο 13

| ΚΕΦΑΛΑΙΟ II: | ΑΣΚΗΣΗ ΤΩΝ ΚΑΘΗΚΟΝΤΩΝ ΤΟΥ ΣΥΝΕΔΡΙΟΥ |
| --- | --- |

ΚΕΦΑΛΑΙΟ II:

| Άρθρο 14 | Μεταβίβαση εξουσιών |
| --- | --- |

Άρθρο 14

| Άρθρο 15 | Καθήκοντα διατάκτη |
| --- | --- |

Άρθρο 15

| Άρθρο 16 | Οργανωτική δομή του Συνεδρίου |
| --- | --- |

Άρθρο 16

ΤΙΤΛΟΣ II:   ΛΕΙΤΟΥΡΓΙΑ ΤΟΥ ΣΥΝΕΔΡΙΟΥ

| ΚΕΦΑΛΑΙΟ I: | ΣΥΝΕΔΡΙΑΣΕΙΣ ΤΟΥ ΣΥΝΕΔΡΙΟΥ ΚΑΙ ΤΩΝ ΤΜΗΜΑΤΩΝ |
| --- | --- |

ΚΕΦΑΛΑΙΟ I:

| ΜΕΡΟΣ 1: | ΣΥΝΕΔΡΙΟ |
| --- | --- |

ΜΕΡΟΣ 1:

| Άρθρο 17 | Χρονοδιάγραμμα των συνεδριάσεων |
| --- | --- |

Άρθρο 17

| Άρθρο 18 | Ημερήσια διάταξη |
| --- | --- |

Άρθρο 18

| Άρθρο 19 | Διαδικασία λήψης αποφάσεων |
| --- | --- |

Άρθρο 19

| Άρθρο 20 | Προεδρία των συνεδριάσεων |
| --- | --- |

Άρθρο 20

| Άρθρο 21 | Απαρτία |
| --- | --- |

Άρθρο 21

| Άρθρο 22 | Δημοσιότητα των συνεδριάσεων |
| --- | --- |

Άρθρο 22

| Άρθρο 23 | Πρακτικά των συνεδριάσεων |
| --- | --- |

Άρθρο 23

| ΜΕΡΟΣ 2: | ΤΜΗΜΑΤΑ |
| --- | --- |

ΜΕΡΟΣ 2:

| Άρθρο 24 | Συνεδριάσεις των Τμημάτων |
| --- | --- |

Άρθρο 24

| ΚΕΦΑΛΑΙΟ II: | ΑΠΟΦΑΣΕΙΣ ΤΟΥ ΣΥΝΕΔΡΙΟΥ, ΤΩΝ ΤΜΗΜΑΤΩΝ ΚΑΙ ΤΩΝ ΕΠΙΤΡΟΠΩΝ |
| --- | --- |

ΚΕΦΑΛΑΙΟ II:

| Άρθρο 25 | Αποφάσεις του Συνεδρίου |
| --- | --- |

Άρθρο 25

| Άρθρο 26 | Αποφάσεις των Τμημάτων |
| --- | --- |

Άρθρο 26

| Άρθρο 27 | Αποφάσεις των επιτροπών |
| --- | --- |

Άρθρο 27

| Άρθρο 28 | Γλωσσικό καθεστώς και επικύρωση |
| --- | --- |

Άρθρο 28

| Άρθρο 29 | Διαβίβαση και δημοσίευση |
| --- | --- |

Άρθρο 29

| ΚΕΦΑΛΑΙΟ III: | ΕΛΕΓΧΟΙ ΚΑΙ ΚΑΤΑΡΤΙΣΗ ΕΚΘΕΣΕΩΝ, ΓΝΩΜΩΝ, ΠΑΡΑΤΗΡΗΣΕΩΝ ΚΑΙ ΔΗΛΩΣΕΩΝ ΑΞΙΟΠΙΣΤΙΑΣ |
| --- | --- |

ΚΕΦΑΛΑΙΟ III:

| Άρθρο 30 | Διενέργεια των ελέγχων |
| --- | --- |

Άρθρο 30

| Άρθρο 31 | Εισηγητής |
| --- | --- |

Άρθρο 31

ΤΙΤΛΟΣ III:   ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

| Άρθρο 32 | Στοιχεία εκφραζόμενα σε κλάσματα |
| --- | --- |

Άρθρο 32

| Άρθρο 33 | Εκφράσεις δηλωτικές γένους |
| --- | --- |

Άρθρο 33

| Άρθρο 34 | Λεπτομερείς κανόνες εφαρμογής |
| --- | --- |

Άρθρο 34

| Άρθρο 35 | Πρόσβαση στα έγγραφα |
| --- | --- |

Άρθρο 35

| Άρθρο 36 | Έναρξη ισχύος |
| --- | --- |

Άρθρο 36

| Άρθρο 37 | Δημοσίευση |
| --- | --- |

Άρθρο 37

ΤΟ ΕΛΕΓΚΤΙΚΟ ΣΥΝΕΔΡΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη:

τη Συνθήκη για τη λειτουργία της Ευρωπαϊκής Ένωσης και ιδίως το άρθρο 287 παράγραφος 4 πέμπτο εδάφιο,

τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106 α παράγραφος 1,

μετά την έγκριση του Συμβουλίου η οποία εδόθη στις 22 Φεβρουαρίου 2010,

ΕΞΕΔΩΣΕ ΤΟΝ ΠΑΡΟΝΤΑ ΕΣΩΤΕΡΙΚΟ ΚΑΝΟΝΙΣΜΟ:

ΤΙΤΛΟΣ I

ΟΡΓΑΝΩΣΗ ΤΟΥ ΣΥΝΕΔΡΙΟΥ

ΚΕΦΑΛΑΙΟ I

Συνέδριο

Άρθρο 1

Συλλογικός χαρακτήρας

Κατ’ εφαρμογή των διατάξεων των Συνθηκών και του δημοσιονομικού κανονισμού, το Συνέδριο είναι οργανωμένο ως Σώμα και ενεργεί ως συλλογικό όργανο, σύμφωνα με τον παρόντα εσωτερικό κανονισμό.

Μέρος 1

Μέλη

Άρθρο 2

Ημερομηνία έναρξης της θητείας

Η θητεία των Μελών του Συνεδρίου αρχίζει από την ημερομηνία που καθορίζεται στην πράξη διορισμού ή, εάν δεν υπάρχει καθορισμένη ημερομηνία, από την ημερομηνία έκδοσης αυτής της πράξης.

Άρθρο 3

Υποχρεώσεις των Μελών και άσκηση των καθηκόντων τους

Τα Μέλη ασκούν τα καθήκοντά τους σύμφωνα με το άρθρο 286 παράγραφοι 1, 3 και 4 της Συνθήκης για τη λειτουργία της Ευρωπαϊκής Ένωσης.

Άρθρο 4

Απαλλαγή από τα καθήκοντα και έκπτωση από το δικαίωμα συνταξιοδότησης ή από άλλα αντ’ αυτού ωφελήματα

1.   Εάν το Συνέδριο, με απόφαση της πλειοψηφίας των Μελών που το απαρτίζουν, κρίνει ότι με τις πληροφορίες που του κοινοποιήθηκαν είναι δυνατό να αποδειχθεί ότι ένα Μέλος έπαυσε να ανταποκρίνεται προς τις απαιτούμενες προϋποθέσεις ή να εκπληρώνει τις υποχρεώσεις που απορρέουν εκ της θέσεώς του βάσει του άρθρου 286 παράγραφος 6 της Συνθήκης για τη λειτουργία της Ευρωπαϊκής Ένωσης, αναθέτει στον Πρόεδρο, ή εάν Πρόεδρος είναι το ενδιαφερόμενο Μέλος, στο δεύτερο τη τάξει Μέλος μετά τον Πρόεδρο, δυνάμει του άρθρου 5 του παρόντος εσωτερικού κανονισμού, να καταρτίσει προκαταρκτική έκθεση.

2.   Η προκαταρκτική έκθεση, συνοδευόμενη από δικαιολογητικά, διαβιβάζεται σε όλα τα Μέλη, συμπεριλαμβανομένου του ενδιαφερόμενου Μέλους το οποίο, ως απάντηση, διαβιβάζει τις παρατηρήσεις του εγγράφως εντός εύλογης προθεσμίας καθοριζόμενης από τον Πρόεδρο ή, εάν Πρόεδρος είναι το ενδιαφερόμενο Μέλος, από το επόμενο τη τάξει Μέλος μετά τον Πρόεδρο.

3.   Το εν λόγω Μέλος καλείται επίσης να παράσχει προφορικές διευκρινiσεις ενώπιον του Συνεδρίου.

4.   Η απόφαση για προσφυγή στο Δικαστήριο προκειμένου το ενδιαφερόμενο Μέλος να απαλλαγεί από τα καθήκοντά του και/ή να κηρυχθεί έκπτωτο του δικαιώματός του για συνταξιοδότηση ή για άλλα αντ’ αυτού ωφελήματα, λαμβάνεται με μυστική ψηφοφορία και με πλειοψηφία των τεσσάρων πέμπτων των Μελών του Συνεδρίου. Το ενδιαφερόμενο Μέλος δεν συμμετέχει στην ψηφοφορία.

Άρθρο 5

Προβάδισμα

1.   Τα Μέλη κατατάσσονται μετά τον Πρόεδρο, κατά σειρά αρχαιότητας, σύμφωνα με την αρχαιότητά τους στην υπηρεσία. Σε περίπτωση αναδιορισμού, ακόμη και αν αυτός δεν έπεται του προηγουμένου, λαμβάνεται υπόψη η διάρκεια της προϋπηρεσίας.

2.   Μέλη με την ίδια αρχαιότητα στην υπηρεσία κατατάσσονται ανάλογα με την ηλικία τους.

Άρθρο 6

Προσωρινή αναπλήρωση των Μελών

1.   Σε περίπτωση χηρείας της θέσης ενός Μέλους, το Συνέδριο ορίζει το Μέλος ή τα Μέλη στο(α) οποίο(α) ανατίθεται η προσωρινή άσκηση των καθηκόντων του, εν αναμονή του διορισμού νέου Μέλους.

2.   Σε περίπτωση απουσίας ή κωλύματος ενός Μέλους, η προσωρινή αναπλήρωση πραγματοποιείται από ένα (ή περισσότερα) Μέλος(η), σύμφωνα με τις διατάξεις που καθορίζονται στους λεπτομερείς κανόνες εφαρμογής.

Μέρος 2

Πρόεδρος

Άρθρο 7

Εκλογή του Προέδρου

1.   Το Συνέδριο προβαίνει στην εκλογή νέου Προέδρου προτού λήξει η θητεία του εν ενεργεία Προέδρου. Εντούτοις, όταν η λήξη της προεδρικής θητείας συμπίπτει με τη μερική ανανέωση των Μελών, η οποία πραγματοποιείται σύμφωνα με το άρθρο 286 παράγραφος 2 της Συνθήκης για τη λειτουργία της Ευρωπαϊκής Ένωσης, η εκλογή πραγματοποιείται αμέσως μετά ή, το αργότερο, εντός δεκαπέντε εργάσιμων ημερών από την ανάληψη των καθηκόντων των Μελών του Συνεδρίου, με τη νέα του σύνθεση.

2.   Ο Πρόεδρος εκλέγεται με μυστική ψηφοφορία. Ο υποψήφιος ο οποίος συγκεντρώνει στον πρώτο γύρο την πλειοψηφία των δύο τρίτων των ψήφων των Μελών του Συνεδρίου εκλέγεται Πρόεδρος. Εάν κανένας υποψήφιος δεν συγκεντρώσει την πλειοψηφία αυτή, διεξάγεται χωρίς καθυστέρηση δεύτερος γύρος ψηφοφορίας και εκλέγεται ο υποψήφιος που θα συγκεντρώσει την πλειοψηφία των Μελών του Συνεδρίου. Εάν, κατά τον δεύτερο γύρο της ψηφοφορίας κανένας υποψήφιος δεν συγκεντρώσει την πλειοψηφία των Μελών του Συνεδρίου, διεξάγονται και άλλοι γύροι ψηφοφορίας, σύμφωνα με τη διαδικασία που καθορίζεται στους λεπτομερείς κανόνες εφαρμογής.

Άρθρο 8

Προσωρινή αντικατάσταση του Προέδρου

1.   Σε περίπτωση χηρείας της θέσης του Προέδρου, η προεδρία ασκείται προσωρινά από τον απερχόμενο Πρόεδρο, εφόσον εξακολουθεί να έχει την ιδιότητα Μέλους του Συνεδρίου, εκτός από την περίπτωση ανικανότητας. Σε οποιαδήποτε άλλη περίπτωση, καθήκοντα Προέδρου ασκεί το Μέλος που έχει το προβάδισμα, σύμφωνα με το άρθρο 5.

2.   Ο ασκών καθήκοντα Προέδρου, συγχρόνως με την καθημερινή διαχείριση του Συνεδρίου κατά την περίοδο της προσωρινής αντικατάστασης του Προέδρου, διοργανώνει την εκλογή του νέου Προέδρου, σύμφωνα με το άρθρο 7. Ωστόσο, εάν το διάστημα που μεσολαβεί από τη χηρεία της θέσης του Προέδρου έως την κανονική λήξη της θητείας του είναι μικρότερο του εξαμήνου, τον Πρόεδρο αντικαθιστά το Μέλος που έχει το προβάδισμα, σύμφωνα με το άρθρο 5.

3.   Σε περίπτωση απουσίας ή κωλύματος του Προέδρου, τον αντικαθιστά προσωρινά το Μέλος που έχει το προβάδισμα σύμφωνα με το άρθρο 5.

Άρθρο 9

Καθήκοντα του Προέδρου

1.   Ο Πρόεδρος του Συνεδρίου:

| α) | συγκαλεί τις συνεδριάσεις του Σώματος, προεδρεύει αυτών και εξασφαλίζει την ομαλή διεξαγωγή των συζητήσεων, |
| --- | --- |

α)

συγκαλεί τις συνεδριάσεις του Σώματος, προεδρεύει αυτών και εξασφαλίζει την ομαλή διεξαγωγή των συζητήσεων,

| β) | μεριμνά για την εκτέλεση των αποφάσεων του Συνεδρίου, |
| --- | --- |

β)

μεριμνά για την εκτέλεση των αποφάσεων του Συνεδρίου,

| γ) | μεριμνά για την εύρυθμη λειτουργία των υπηρεσιών καθώς και τη χρηστή διαχείριση των διαφόρων δραστηριοτήτων του Συνεδρίου, |
| --- | --- |

γ)

μεριμνά για την εύρυθμη λειτουργία των υπηρεσιών καθώς και τη χρηστή διαχείριση των διαφόρων δραστηριοτήτων του Συνεδρίου,

| δ) | ορίζει τον υπάλληλο στον οποίο ανατίθεται η εκπροσώπηση του Συνεδρίου σε όλες τις διαδικασίες ενώπιον δικαστηρίων στις οποίες εμπλέκεται το Συνέδριο, |
| --- | --- |

δ)

ορίζει τον υπάλληλο στον οποίο ανατίθεται η εκπροσώπηση του Συνεδρίου σε όλες τις διαδικασίες ενώπιον δικαστηρίων στις οποίες εμπλέκεται το Συνέδριο,

| ε) | εκπροσωπεί το Συνέδριο στις εξωτερικές του σχέσεις και, ιδίως, στις σχέσεις του με την αρμόδια για τη χορήγηση απαλλαγής αρχή, με τα λοιπά θεσμικά όργανα της Ένωσης και με τα όργανα ελέγχου των κρατών μελών. |
| --- | --- |

ε)

εκπροσωπεί το Συνέδριο στις εξωτερικές του σχέσεις και, ιδίως, στις σχέσεις του με την αρμόδια για τη χορήγηση απαλλαγής αρχή, με τα λοιπά θεσμικά όργανα της Ένωσης και με τα όργανα ελέγχου των κρατών μελών.

2.   Ο Πρόεδρος μπορεί να μεταβιβάζει μέρος των αρμοδιοτήτων του σε ένα ή περισσότερα Μέλη.

Μέρος 3

Τμήματα και επιτροπές

Άρθρο 10

Σύσταση Τμημάτων

1.   Το Συνέδριο συνιστά Τμήματα προκειμένου αυτά να εγκρίνουν ορισμένες κατηγορίες εκθέσεων και γνωμών σύμφωνα με το άρθρο 287 παράγραφος 4 της Συνθήκης για τη λειτουργία της Ευρωπαϊκής Ένωσης.

2.   Οι τομείς αρμοδιοτήτων των Τμημάτων αποφασίζονται από το Συνέδριο κατόπιν πρότασης του Προέδρου.

3.   Κατόπιν πρότασης του Προέδρου, το Συνέδριο τοποθετεί καθένα από τα λοιπά Μέλη σε ένα Τμήμα.

4.   Κάθε Τμήμα εκλέγει ένα από τα Μέλη του ως πρόεδρο σύμφωνα με τους όρους που καθορίζονται στους λεπτομερείς κανόνες εφαρμογής.

Άρθρο 11

Αρμοδιότητες των Τμημάτων

1.   Τα Τμήματα εγκρίνουν εκθέσεις και γνώμες, εξαιρουμένων της ετήσιας έκθεσης σχετικά με τον γενικό προϋπολογισμό της Ευρωπαϊκής Ένωσης και της ετήσιας έκθεσης για τα Ευρωπαϊκά Ταμεία Ανάπτυξης, σύμφωνα με τις διατάξεις που καθορίζονται στους λεπτομερείς κανόνες εφαρμογής.

2.   Το Τμήμα που είναι υπεύθυνο για την έγκριση ενός εγγράφου κατ’ εφαρμογή της παραγράφου 1 μπορεί να το παραπέμψει προς έγκριση στο Συνέδριο, σύμφωνα με τους όρους που καθορίζονται στους λεπτομερείς κανόνες εφαρμογής.

3.   Τα Τμήματα είναι επιφορτισμένα με προπαρασκευαστικό έργο όσον αφορά τα προς έγκριση από το Συνέδριο έγγραφα, συμπεριλαμβανομένων των σχεδίων παρατηρήσεων και γνωμών, των προτεινόμενων προγραμμάτων εργασίας και άλλων εγγράφων στον τομέα του ελέγχου, εκτός εκείνων για την προπαρασκευή των οποίων αρμόδιες είναι οι επιτροπές οι οποίες συστήνονται δυνάμει του άρθρου 12.

4.   Τα Τμήματα επιμερίζουν τα καθήκοντά τους μεταξύ των οικείων Μελών σύμφωνα με τους όρους που καθορίζονται στους λεπτομερείς κανόνες εφαρμογής.

5.   Τα Μέλη υπέχουν υποχρέωση λογοδοσίας ενώπιον του Τμήματος και του Συνεδρίου σχετικά με την άσκηση των καθηκόντων τα οποία τους έχουν ανατεθεί.

Άρθρο 12

Επιτροπές

1.   Δημιουργούνται επιτροπές οι οποίες συγκροτούνται σύμφωνα με τις διατάξεις που καθορίζονται στους λεπτομερείς κανόνες εφαρμογής.

2.   Οι επιτροπές είναι αρμόδιες για θέματα τα οποία δεν καλύπτονται από τα Τμήματα, κατά τα προβλεπόμενα στο άρθρο 11, σύμφωνα με τους όρους που καθορίζονται στους λεπτομερείς κανόνες εφαρμογής.

Μέρος 4

Γενικός Γραμματέας

Άρθρο 13

Γενικός Γραμματέας

1.   Το Συνέδριο διορίζει τον Γενικό Γραμματέα του κατόπιν εκλογής με μυστική ψηφοφορία, σύμφωνα με τη διαδικασία που καθορίζεται στους λεπτομερείς κανόνες εφαρμογής.

2.   Ο Γενικός Γραμματέας είναι υπεύθυνος έναντι του Συνεδρίου, ενώπιον του οποίου λογοδοτεί περιοδικώς σχετικά με την εκπλήρωση της αποστολής του.

3.   Υπό τις εντολές του Συνεδρίου, ο Γενικός Γραμματέας εξασφαλίζει τις εργασίες Γραμματείας του Συνεδρίου.

4.   Ο Γενικός Γραμματέας ασκεί τις εξουσίες που ανατίθενται στην αρμόδια για τους διορισμούς αρχή, κατά την έννοια του άρθρου 2 του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, καθώς και εκείνες που ανατίθενται στην αρμόδια για τη σύναψη συμβάσεων πρόσληψης αρχή, κατά την έννοια του άρθρου 6 του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, εφόσον δεν ορίζει άλλως η απόφαση του Συνεδρίου σχετικά με την άσκηση των καθηκόντων που ανατίθενται στην αρμόδια για τους διορισμούς αρχή και στην αρμόδια για τη σύναψη συμβάσεων πρόσληψης αρχή.

5.   Ο Γενικός Γραμματέας είναι υπεύθυνος για τη διεύθυνση του προσωπικού και για τη διοίκηση του Συνεδρίου, καθώς και για κάθε άλλο καθήκον που του αναθέτει το Συνέδριο.

6.   Σε περίπτωση απουσίας ή κωλύματος του Γενικού Γραμματέα, η προσωρινή αναπλήρωσή του πραγματοποιείται σύμφωνα με τις διατάξεις που καθορίζονται στους λεπτομερείς κανόνες εφαρμογής.

ΚΕΦΑΛΑΙΟ II

Άσκηση των καθηκόντων του Συνεδρίου

Άρθρο 14

Μεταβίβαση εξουσιών

1.   Το Συνέδριο μπορεί, υπό τον όρο ότι τηρείται η αρχή της συλλογικής του ευθύνης, να εξουσιοδοτήσει ένα ή περισσότερα Μέλη να λαμβάνουν, εξ ονόματός του και υπό τον έλεγχό του, σαφώς καθορισμένα μέτρα διεύθυνσης ή διοίκησης και, ιδίως, να καταρτίζουν προπαρασκευαστικές πράξεις για απόφαση που θα λάβει μεταγενέστερα το Σώμα. Τα οικεία Μέλη υποβάλλουν αναφορά στο Σώμα για τα ληφθέντα μέτρα.

2.   Τα Μέλη μπορούν να εξουσιοδοτήσουν έναν ή περισσότερους μόνιμους υπαλλήλους ή άλλων κατηγοριών υπαλλήλους να υπογράφουν έγγραφα σχετικά με θέματα που εμπίπτουν στην αρμοδιότητά τους, σύμφωνα με τις διατάξεις που καθορίζονται στους λεπτομερείς κανόνες εφαρμογής.

Άρθρο 15

Καθήκοντα διατάκτη

1.   Τα καθήκοντα διατάκτη ασκούνται από τα Μέλη του Συνεδρίου και από τον Γενικό Γραμματέα, υπό την ιδιότητά του ως κύριου διατάκτη, σύμφωνα με τους εσωτερικούς κανόνες για την εκτέλεση του προϋπολογισμού.

2.   Το Συνέδριο καθορίζει τους λεπτομερείς κανόνες και τις πρακτικές σχετικά με τον έλεγχο της άσκησης των καθηκόντων διατάκτη και κύριου διατάκτη σε απόφαση σχετικά με τους εσωτερικούς κανόνες για την εκτέλεση του προϋπολογισμού.

Άρθρο 16

Οργανωτική δομή του Συνεδρίου

1.   Το Συνέδριο καθορίζει την οργανωτική δομή του.

2.   Με πρόταση του Γενικού Γραμματέα, το Συνέδριο κατανέμει τις θέσεις που εμφαίνονται στον πίνακα προσωπικού σύμφωνα με τους όρους που καθορίζονται στους λεπτομερείς κανόνες εφαρμογής.

ΤΙΤΛΟΣ II

ΛΕΙΤΟΥΡΓΙΑ ΤΟΥ ΣΥΝΕΔΡΙΟΥ

ΚΕΦΑΛΑΙΟ I

Συνεδριάσεις του Συνεδρίου και των Τμημάτων

Μέρος 1

Συνέδριο

Άρθρο 17

Χρονοδιάγραμμα των συνεδριάσεων

1.   Το Συνέδριο καθορίζει το προσωρινό πρόγραμμα των συνεδριάσεών του μία φορά ετησίως, πριν από το τέλος του προηγούμενου έτους.

2.   Είναι δυνατόν να διοργανώνονται επιπλέον συνεδριάσεις με πρωτοβουλία του Προέδρου ή κατόπιν αιτήματος τουλάχιστον του ενός τετάρτου των Μελών του Συνεδρίου.

Άρθρο 18

Ημερήσια διάταξη

1.   Ο Πρόεδρος καταρτίζει το σχέδιο ημερήσιας διάταξης κάθε συνεδρίασης.

2.   Το Συνέδριο, αφού επιληφθεί του σχεδίου ημερήσιας διάταξης και των τυχόν αιτήσεων τροποποίησης αυτού, εγκρίνει την ημερήσια διάταξη κατά την έναρξη κάθε συνεδρίασης.

Οι προθεσμίες που αφορούν την κοινοποίηση της ημερήσιας διάταξης και των σχετικών εγγράφων καθορίζονται στους λεπτομερείς κανόνες εφαρμογής.

Άρθρο 19

Διαδικασία λήψης αποφάσεων

Με την επιφύλαξη της εφαρμογής της έγγραφης διαδικασίας που προβλέπεται στο άρθρο 25 παράγραφος 5, το Συνέδριο λαμβάνει τις αποφάσεις του σε συνεδρίαση.

Άρθρο 20

Προεδρία των συνεδριάσεων

Ο Πρόεδρος προεδρεύει των συνεδριάσεων του Συνεδρίου. Σε περίπτωση απουσίας ή κωλύματος του Προέδρου, το Μέλος το οποίο ασκεί προσωρινά καθήκοντα Προέδρου προεδρεύει των συνεδριάσεων, κατά την έννοια του άρθρου 8.

Άρθρο 21

Απαρτία

Για τη λήψη αποφάσεων απαιτείται η παρουσία των δύο τρίτων τουλάχιστον των Μελών.

Άρθρο 22

Δημοσιότητα των συνεδριάσεων

Οι συνεδριάσεις του Συνεδρίου δεν είναι δημόσιες, εκτός εάν το Συνέδριο αποφασίσει άλλως.

Άρθρο 23

Πρακτικά των συνεδριάσεων

Για κάθε συνεδρίαση του Συνεδρίου καταρτίζονται πρακτικά.

Μέρος 2

Τμήματα

Άρθρο 24

Συνεδριάσεις των Τμημάτων

Εφόσον οι λεπτομερείς κανόνες εφαρμογής δεν ορίζουν άλλως, για τις συνεδριάσεις των Τμημάτων ισχύουν οι διατάξεις του μέρους 1.

ΚΕΦΑΛΑΙΟ II

Αποφάσεις του Συνεδρίου, των Τμημάτων και των επιτροπών

Άρθρο 25

Αποφάσεις του Συνεδρίου

1.   Το Συνέδριο λαμβάνει τις αποφάσεις του συλλογικά, ως Σώμα, ύστερα από προηγούμενη εξέταση σε Τμήμα ή σε επιτροπή, εκτός από τις αποφάσεις που πρέπει να λαμβάνει ως αρμόδια για τους διορισμούς αρχή ή ως αρχή αρμόδια για τη σύναψη των συμβάσεων πρόσληψης.

2.   Το Συνέδριο εγκρίνει με την πλειοψηφία των Μελών του τα έγγραφα που αναφέρονται στο άρθρο 287 παράγραφος 4 τρίτο εδάφιο της Συνθήκης για τη λειτουργία της Ευρωπαϊκής Ένωσης, εκτός από εκείνα που εγκρίνονται από τα Τμήματα σύμφωνα με το άρθρο 11 παράγραφος 1 και τη δήλωση αξιοπιστίας, η οποία αναφέρεται στο άρθρο 287 παράγραφος 1 δεύτερο εδάφιο της Συνθήκης για τη λειτουργία της Ευρωπαϊκής Ένωσης.

3.   Υπό την επιφύλαξη του άρθρου 4 παράγραφος 4 και του άρθρου 7 παράγραφος 2, οι λοιπές αποφάσεις λαμβάνονται με την πλειοψηφία των Μελών που είναι παρόντα στη συνεδρίαση του Συνεδρίου. Ωστόσο, το Συνέδριο μπορεί, ύστερα από πρόταση Μέλους, να δηλώσει, με την πλειοψηφία των Μελών που είναι παρόντα στη συνεδρίαση, ότι για συγκεκριμένο θέμα που έχει υποβληθεί στο Συνέδριο λαμβάνεται απόφαση με την πλειοψηφία των Μελών του Συνεδρίου.

4.   Σε περίπτωση κατά την οποία για τη λήψη απόφασης απαιτείται η ψήφος της πλειοψηφίας των παρόντων Μελών και υπάρχει ισοψηφία, υπερισχύει η ψήφος του Προέδρου.

5.   Το Συνέδριο προσδιορίζει, κατά περίπτωση, ποιες αποφάσεις λαμβάνονται βάσει έγγραφης διαδικασίας. Οι λεπτομέρειες αυτής της διαδικασίας καθορίζονται στους λεπτομερείς κανόνες εφαρμογής.

Άρθρο 26

Αποφάσεις των Τμημάτων

1.   Τα Τμήματα εγκρίνουν αποφάσεις με την πλειοψηφία των Μελών τους. Σε περίπτωση ισοψηφίας, υπερισχύει η ψήφος του προέδρου του Τμήματος ή του Μέλους που τον αναπληρώνει προσωρινά.

2.   Όλα τα Μέλη του Συνεδρίου μπορούν να παρίστανται στις συνεδριάσεις Τμημάτων, δικαίωμα ψήφου, ωστόσο, έχουν μόνο στα Τμήματα των οποίων είναι Μέλη. Εντούτοις, εάν Μέλος υποβάλλει έγγραφο σε Τμήμα του οποίου δεν είναι Μέλος, έχει δικαίωμα ψήφου στο Τμήμα αυτό για το συγκεκριμένο έγγραφο.

3.   Ο πρόεδρος Τμήματος κοινοποιεί τα έγγραφα τα οποία εγκρίνει το Τμήμα κατ' εφαρμογή του άρθρου 11, παράγραφος 1, σε όλα τα Μέλη του Συνεδρίου σύμφωνα με τους όρους που καθορίζονται στους λεπτομερείς κανόνες εφαρμογής.

4.   Η έγκριση εγγράφου από το Τμήμα κατ’ εφαρμογή του άρθρου 11 παράγραφος 1 καθίσταται οριστική μετά την παρέλευση πέντε εργάσιμων ημερών από την ημέρα της κοινοποίησης η οποία προβλέπεται στην παράγραφο 3 του παρόντος άρθρου, εκτός εάν, κατά το προαναφερόμενο διάστημα, ένας ορισμένος αριθμός Μελών, καθοριζόμενος στους λεπτομερείς κανόνες εφαρμογής, υποβάλει στον Πρόεδρο του Συνεδρίου αιτιολογημένο αίτημα με το οποίο να ζητείται από το Συνέδριο να εξετάσει το συγκεκριμένο έγγραφο και να λάβει σχετική απόφαση.

5.   Το Τμήμα μπορεί να καθορίζει, κατά περίπτωση, ποιες αποφάσεις λαμβάνονται βάσει έγγραφης διαδικασίας. Οι λεπτομέρειες αυτής της διαδικασίας καθορίζονται στους λεπτομερείς κανόνες εφαρμογής.

Άρθρο 27

Αποφάσεις των επιτροπών

Οι διατάξεις του άρθρου 26 ισχύουν και για τη διαδικασία λήψης αποφάσεων από τις επιτροπές, εκτός εάν οι λεπτομερείς κανόνες εφαρμογής ορίζουν άλλως.

Άρθρο 28

Γλωσσικό καθεστώς και επικύρωση

1.   Οι εκθέσεις, οι γνώμες, οι παρατηρήσεις, οι δηλώσεις αξιοπιστίας και τα λοιπά έγγραφα, όταν πρόκειται να δημοσιευθούν, καταρτίζονται σε όλες τις επίσημες γλώσσες.

2.   Η επικύρωση των εγγράφων πραγματοποιείται με την υπογραφή όλων των γλωσσικών αποδόσεων από τον Πρόεδρο.

Άρθρο 29

Διαβίβαση και δημοσίευση

Στο πλαίσιο των Συνθηκών και, ιδίως, των διατάξεων του άρθρου 287 παράγραφος 4 της Συνθήκης για τη λειτουργία της Ευρωπαϊκής Ένωσης και με την επιφύλαξη των εφαρμοστέων διατάξεων του δημοσιονομικού κανονισμού, οι κανόνες που αφορούν τη διαβίβαση και δημοσίευση των εκθέσεων, γνωμών, παρατηρήσεων, δηλώσεων αξιοπιστίας και λοιπών αποφάσεων του Συνεδρίου καθορίζονται στους λεπτομερείς κανόνες εφαρμογής.

ΚΕΦΑΛΑΙΟ III

Έλεγχοι και κατάρτιση εκθέσεων, γνωμών, παρατηρήσεων και δηλώσεων αξιοπιστίας

Άρθρο 30

Διενέργεια των ελέγχων

1.   Το Συνέδριο καθορίζει τους λεπτομερείς κανόνες διενέργειας των ελέγχων που εμπίπτουν στην αρμοδιότητά του δυνάμει των Συνθηκών.

2.   Το Συνέδριο ασκεί τους ελέγχους του σύμφωνα με τους στόχους που καθορίζονται στο πρόγραμμα εργασίας του.

Άρθρο 31

Εισηγητής

1.   Για κάθε καθήκον που πρέπει να εκτελεστεί, το Τμήμα ορίζει το(τα) Μέλος(η)-εισηγητή(ές). Για κάθε καθήκον που υπερβαίνει το συγκεκριμένο πλαίσιο ενός Τμήματος, το Συνέδριο ορίζει κατά περίπτωση το(τα) Μέλος(η)-εισηγητή(ές).

2.   Το Συνέδριο, μόλις του υποβληθεί αίτηση γνώμης κατά την έννοια είτε των άρθρων 287, 322 ή 325 της Συνθήκης για τη λειτουργία της Ευρωπαϊκής Ένωσης ή όταν επιθυμεί να υποβάλει παρατηρήσεις σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης ορίζει, μεταξύ των Μελών του, τον εισηγητή στον οποίο ανατίθεται η εξέταση του φακέλου και η κατάρτιση του σχεδίου.

ΤΙΤΛΟΣ III

ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 32

Στοιχεία εκφραζόμενα σε κλάσματα

Για τους σκοπούς του παρόντος εσωτερικού κανονισμού, ο προσδιορισμός ενός αριθμού που εκφράζεται σε κλάσμα πραγματοποιείται με τη στρογγυλοποίηση στην αμέσως μεγαλύτερη μονάδα.

Άρθρο 33

Εκφράσεις δηλωτικές γένους

Οι εκφράσεις δηλωτικές γένους που χρησιμοποιούνται για τη διατύπωση του παρόντος εσωτερικού κανονισμού εκλαμβάνονται ως ισχύουσες τόσο για το θηλυκό όσο και για το αρσενικό γένος.

Άρθρο 34

Λεπτομερείς κανόνες εφαρμογής

1.   Το Συνέδριο, αποφασίζοντας με την πλειοψηφία των Μελών που το απαρτίζουν, καθορίζει τους λεπτομερείς κανόνες εφαρμογής του παρόντος εσωτερικού κανονισμού.

2.   Οι λεπτομερείς κανόνες εφαρμογής δημοσιεύονται στον ιστότοπο του Συνεδρίου στο Διαδίκτυο.

Άρθρο 35

Πρόσβαση στα έγγραφα

Σύμφωνα με τις αρχές της διαφάνειας και της χρηστής διοίκησης και με την επιφύλαξη των άρθρων 143 παράγραφος 2 και 144 παράγραφος 1 του δημοσιονομικού κανονισμού, κάθε πολίτης της Ένωσης καθώς και κάθε φυσικό ή νομικό πρόσωπο που διαμένει ή εδρεύει σε κράτος μέλος, έχει δικαίωμα πρόσβασης στα έγγραφα του Συνεδρίου, υπό τους όρους που καθορίζονται στην απόφαση που αφορά τη θέσπιση εσωτερικών κανόνων σχετικά με τη διεκπεραίωση των αιτήσεων πρόσβασης στα έγγραφα που ευρίσκονται στην κατοχή του Συνεδρίου.

Άρθρο 36

Έναρξη ισχύος

Ο παρών εσωτερικός κανονισμός καταργεί και αντικαθιστά τον κανονισμό που εκδόθηκε από το Συνέδριο στις 8 Δεκεμβρίου 2004.

Αρχίζει να ισχύει την 1η Ιουνίου 2010.

Άρθρο 37

Δημοσίευση

Ο παρών εσωτερικός κανονισμός δημοσιεύεται στην Επίσημη Εφημερίδα της Ευρωπαϊκής Ένωσης.

Λουξεμβούργο, 11 Μαρτίου 2010.

Για το Ελεγκτικό Συνέδριο

Vítor Manuel da SILVA CALDEIRA

Πρόεδρος

---